Document ID: 32012R0529

EUROPA-PARLAMENTETS OG RÅDETS FORORDNING (EU) Nr. 529/2012
af 13. juni 2012
om ophævelse af Rådets forordning (EF) nr. 1342/2007 om forvaltning af visse restriktioner for indførslen af visse stålprodukter fra Den Russiske Føderation
EUROPA-PARLAMENTET OG RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 207,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
efter den almindelige lovgivningsprocedure (1), og
ud fra følgende betragtninger:
(1)
Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side (2), (»PSA«), trådte i kraft den 1. december 1997.
(2)
Ifølge artikel 21, stk. 1, i PSA skal handelen med visse stålprodukter omfattes af PSA's afsnit III, undtagen artikel 15, og af bestemmelserne i en aftale om mængdeordninger.
(3)
Den 26. oktober 2007 indgik Det Europæiske Fællesskab og Den Russiske Føderations regering en sådan aftale om handel med visse stålprodukter (3), (»aftalen«).
(4)
Den 22. oktober 2007 vedtog Rådet forordning (EF) nr. 1342/2007 (4) til gennemførelse af aftalen.
(5)
I aftalen er det fastlagt, at skulle Den Russiske Føderation tiltræde Verdenshandelsorganisationen (WTO) inden aftalens udløb, ophører aftalen, og de kvantitative lofter ophæves følgelig fra tiltrædelsesdatoen.
(6)
Fra den dato, hvor Den Russiske Føderation tiltræder Verdenshandelsorganisationen, er forordningen om gennemførelse af aftalen ikke længere nødvendig. Forordning (EF) nr. 1342/2007 bør derfor ophæves med virkning fra denne dato -
VEDTAGET DENNE FORORDNING:
Artikel 1
Forordning (EF) nr. 1342/2007 ophæves.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den får virkning fra den dato, hvor Den Russiske Føderation tiltræder Verdenshandelsorganisationen. I den forbindelse offentliggør Kommissionen en meddelelse i Den Europæiske Unions Tidende med angivelse af denne dato.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Strasbourg, den 13. juni 2012.

Labels: 1
13
3
18
15